Աշխատանքի եւ սոցիալական հարցերի նախարարության ոլորտներն ընդգրկում են պետության բնակչության կեսը՝ 1 միլիոն 100 հազար մարդ: Մեր պետության մեջ յուրաքանչյուր քաղաքացի կյանքի այս կամ այն փուլում առնչություն ունի մեր նախարարության հետ եւ գոյություն չունի մեկ բանաձև բոլորի խնդիրների լուծման համար, քանի որ յուրաքանչյուրն ունի առանձին պահանջմունք: Այսօր պաշտոնավորման 100 օրն ամփոփող ասուլիսին նման հայտարարությամբ հանդես եկավ աշխատանքի եւ սոցիալական հարցերի նախարար Մանե Թանդիլյանը: